Ons ouers het ons so groot gemaak
HERE EK LAAT MY IN U HANDE
Liewe Here Jesus
- ek kniel voor U in vrees en bewing,
ek voel verlore in hierdie omgewing.
In ouderdom kan ek nie meer vinnig dink,
haal ek nie in wat verder aan wink.Dit voel of ek op ‘n verkeerde pad stap,
ek raak bang vir elk volgende trap.
Dit voel of ek kom waar ek nie wil wees,
gewone dinge om my laat my skrik en vrees.Vir baie jare .. het ek net gestreef
om in die hoogste snel te leef
om tot die hoogste top te styg
na aansien, roem en eer gehyg.Ek was te besig - met myself gewees
om tyd te maak - vir siel en gees.
Selfs my kinders moes daar onder ly
Nooit was daar ‘n dag om heel by hul te blyAan begeertes wat reg gelyk het vas gebind
Het ek geen rus en vrede aan die einde gevind.
Vandag is ek ‘n geknakte riet,
deur my eie versuim, ly ek verdriet.En nou Here, is ek met ‘n harde ruk
uit my dwalings baan gepluk.
wat ek gebou het, gedoen het - of verwerwe
Als wat ek vermag het - lê aan skerweDis asof my lewe, ‘n droom paleis,
gebou was slegs uit sand en ys.
En nou dat die ouderdom daar teen kom waai het,
het ek geoes wat ek gesaai het.Liewe Here Jesus
Kan ek nog wat ek verloor het
Uit die ruïnes van my lewe red
Kan ek dalk die mens vergoed
Wat in my ywer daarvoor moes boet.En helder kom die antwoord deur
Dat niemand ooit die verlede steur
Nooit kan jy uit die Grootboek vryf
Dit wat jou lewe daarin skryf.Nee My kind, maar dis nooit te laat,
kom na My dat ons oor jou toekoms praat.Kom sê vir My dat jy My sal volg,
en Ek sal daarna vir die res goed sorg.
Gebed vir my geliefde
Liewe Jesus, ek kniel voor U met ‘n seer hart.
Ek kan dit nie vir U wegsteek nie.
My geliefde het oud en swak geword-
Tyd en ruimte het vir haar geen betekenis meer nie.
Sy leef in ‘n wêreld waarin ek nie kan deel nie,
Ek kan haar nie daar bereik nie.
Ek is vir haar dieselfde as ‘n vreemdeling.
Ons kan nie meer ‘n gedagte deel nie
Voorheen toe sy vir my gekyk het, het ek liefde in haar oë gesien
Nou sien sy my, as die enigste anker met die lewe
die hand wat haar moet lei.
Maar dit voel asof ek haar bring waar sy nie wil wees nie.
Sy wil huis toe gaan terwyl sy in haar huis is.
Elke week gaan nog ‘n stukkie van haar verstand deur ‘n poort,
En ek kan dit nie keer nie. Ek kan haar nie daarin bereik nie.
Here help my om dit te aanvaar.
Help my om te verstaan wat ek kan doen en te berus in wat ek nie kan nie.
Dankie dat U ook daar met haar is.
Dankie vir die jare wat ons saam gehad het.
Dankie dat al die gedagtes wat ek van haar het, mooi is.
Dankie vir alles wat sy vir my gedoen het, van my verdra het.
Dankie vir die mooi kinders wat u deur haar vir my gegee het.
Dankie dat almal van hulle die regte pad soos sy dit geloop het
vandag nog met lus en liefde volg.
Ek bid Here om dankie te sê dat U haar liefdevol versorg.
Help my, om die sorg wat U vir haar bedoel het, te kan volbring.
Ek bid dan Here, sê vir haar dat ek vir haar lief is.
Dankie dat sy en ek in U nog saam is.
Ek sien my heil en saligheid
In hierdie lig se glans en luister sien ek my heil en saligheid, word sterre, maan en son eens duister, - miskien is reeds naby die tyd, - dan sal dié lig my op my pad bly voorlig na die hemelstad.
Dankie, Here, dat U in beheer is, en sal bly, van u skepping. Elke nasie sal voor U kom bely en U loof en prys as hul God. Lei vriendelik Lig die wêreld rondom druis, gaan U ons voor. Amen.
Hoe sien God ons aan
Wanneer ek skuld bely
EK WERP MY SKULD OP JESUS,
DIE VLEKLOOS LAM VAN GOD:
DIE SWARE LAS VAN SONDE
DRA HY, O SALIG LOT!
EK WERP MY VLOEK OP JESUS
'N VLOEK GEWORD VIR MY -
TOT DEUR SY BLOED SO DIERBAAR,
GEEN SMET MEER IN MY BLY.
2. EK WERP MY SORG OP JESUS,
IN WIE GODS VOLHEID WOON;
HEEL MY DIEPSTE WONDE,
EN WAS MY VLEKKE SKOON.
EK WERP MY SMART OP JESUS,
MY MOEITE EN MY NOOD;
EK VIND BY HOM VERLIGTING,
SY LIEFDE IS RYK EN GROOT.
3. MY SIEL VIND RUS IN JESUS,
MY DIEP VERMOEIDE SIEL;
SY LIEFDE-ARM OMHELS MY,
WYL'K AAN SY VOETE KNIEL.
O DIER'BRE NAAM VAN JESUS -
IMMANUEL, MY GOD!
MEER KOST'LIK AS ROBYNE,
MEER SOET AS AARDS GENOT!
4. GRAAG WIL EK WEES SOOS JESUS
WAT MY SO TEER BEMIN;
VOL NEDERIGE LIEFDE
EN KINDERLIKE SIN;
GRAAG WIL EK WEES BY JESUS
DAAR IN DIE HEMELHOF,
OM MET VERLOSTES EWIG
TE SING MY REDDERS LOF!
Gesteelde tyd, sommer net ‘n oomblik
Dan gaan die wêreld staan
Kleure vermeng in ‘n beeldskone kunswerk
Vasgevang in my eie droom
Ek weet dit sal nie bly
My kop op jou bors
Jou arms om my lyf
Hartstog vat vlam
Dit wat nog altyd bly smeul
Dit raak werklik
Die gesteelde tyd
Die “sommer-net” oomblik
Ek verstaan nie die logika
Of dalk die gebrek daaraan
Om geluk en liefde sommer net weg te gooi
Dit voel soos mors
Dit wat ek voel
Ook dit wat jy sê jy bedoel
Sommer net is te maklik
Sommer net is te seer
Sommer net maak my deurmekaar
Sommer net is sommer net
En ek en jy is nie sommer net nie
Ons is ‘n eens in ‘n leeftyd
Moet dit nie vergeet nie
WAARHEEN, PELGRIMS, WAARHEEN GAAN U,
OOG OMHOOG EN HAND AAN HAND?
"OP ONS VORS SE ROEPSTEM GAAN ONS
NA ONS HUIS EN VADERLAND.
VER OOR BERGE EN DEUR DALE
SPOED ONS VOORT NA GINDSE SALE
AAN DIE SAALGE HEMELSTRAND."
2. STORM EN DUISTERNIS BEDREIG U
IS U TEEN GEVAAR BESTAND?
"JA, GEEN VREES BEKLEM ONS HARTE,
WAAR ONS WANDEL AAN GODS HAND.
JESUS SELF, ONS TROUE STRYER
BLY IN STORM EN NAG ONS LEIER
NA GODS HUIS IN GINDSE LAND."
3. PELGRIMS, Sê TOG, WAT VERWAG U,
AS U DEEL AAN DAARDIE STRAND?
"KONINGSKROON EN PRIESTERKLEDING
WAG ONS UIT DIE HEER SE HAND.
ONS SAL MET DIE ENG'LESKARE
GOD, DIE HEIL'GE, EWIG-WARE
DIEN IN DAARDIE HEMELLAND."
4. PELGRIMS, Sê TOG, MAG OOK ONS NOU
MET U TREK NA DAARDIE LAND?
"JA, WEES WELKOM, REIS DAN SAME
OOG OMHOOG EN HAND AAN HAND.
JESUS, ONDER ENGELSANGE
SAL ONS, OP ONS SIELSVERLANGE
INLEI IN DIE VADERLAND."
TREK MY NADER,NADER,NADER DIER'BRE HEER,
EK IS UWE, HEER, HET U STEM GEHOOR;
VAN U LIEFDE MELD DIT MY;
EN EK STREWE REEDS DEUR GELOOF OMHOOG,
OM STEEDS NABY U TE BLY.
DEUR U KRUISDOOD,OOK VIR MY;
NA U EENS DEURBOORDE SY!
2. SONDER MY NOU AF TOT U DIENS, O HEER,
DEUR DIE KRAG VAN U GENA;
AS MY WIL AAN U OORGEGEWE BLY,
SAL DIT HEERLIK' VRUGTE DRA!
3. O DIE REINE VREUGD' VAN 'N ENKEL UUR
VOOR U TROON, O TROUE HEER!
AS EK KNIEL EN U IN GEBED ONTMOET,
EN AS KIND MET U VERKEER.
4. DAAR IS LIEFD' TE DIEP, OM DIT OOIT TE PEIL,
TOT EK LAND AAN GINDSE KUS;
DAAR IS VREUGD', SO HOOG DAT EK DIT NIE VAT,
TOT EK EWIG BY U RUS.
SIEL VOL KOMMER EN VOL SMART
SIEL VOL KOMMER EN VOL SMART,
BY DIE KRUIS IS HEIL!
BRING DIE WEEKLAG VAN JOU HART,
FLUISTER AL JOU LEED HOM SAG,
JESUS GEE AAN SWAKKES KRAG;
SPREEK, VERMOEIDE, HY GEE AG-
2. WAG NIE, SWERWER, KOM TOG GOU,
HOOR, DIE HEILAND NOOI OOK JOU,
DWAAL JY NOG IN DONKER NAG,
WIL JY HULPELOOS VERSMAG?
LIEFDE KAN JOU LEED VERSAG -
3. KOM, O SONDAAR, KOM VANDAG,
MOET JOU HEILAND LANGER WAG?
BRON VAN VREUGDE EN VREE IS HY,
VOL GENADE RYK EN VRY;
STEEDS, VERMOEIDE DIGTERBY -
4. HEF 'N BLYE DANKLIED AAN,
DAAR'S VIR ONS DIE WEG GEBAAN,
HY BIED HULP EN TROOS IN LEED,
LIEFDE, EIND'LOOS, ONGEMEET;
KON DIE GANSE AARD' DIT WEET -